Dagfinn Sakshaug

Dagfinn Sakshaug (1928–2022) var en norsk jurist og offentlig tjenestemann fra Steinkjer. Den lengste arbeidsøkta hadde han som fylkesrådmann i Nord-Trøndelag fylkeskommune 1976–1994.

Han var utdannet cand.jur. fra Universitetet i Oslo 1954 og var sekretær i Sosialdepartementet 1954–1956, sekretær ved fylkesmannsembedet i Nord-Trøndelag 1956–1959 og dommerfullmektig ved Inderøy sorenskriverembede 1959–1961. I 1962 kom han tilbake til fylkesmannsembedet i Nord-Trøndelag som konsulent, senere fylkeskontorsjef 1964–1976 og konstituert fylkesmann 1971–1972.  

I fritiden dirigerte han musikkorps, og skrev lokalhistorie. Sakshaug ble hedret med Norges Musikkorps Forbunds æresmedalje i 1979, KS-medaljen og Kongens fortjenstmedalje i gull.

Referanser 

Fylkesmenn i Nord-Trøndelag
Norske jurister
Kongens fortjenstmedalje i gull
Personer fra Steinkjer kommune